रोहतक के अस्पताल में फायरिंग, दो की मौत  
हरियाणा के रोहतक पीजीआई अस्पताल में बुधवार रात इमरजेंसी वार्ड में हुई फायरिंग में दो लोगों की मौत हो गई और एक शख्स घायल हो गया।
हरियाणा के रोहतक पीजीआई अस्पताल में बुधवार रात इमरजेंसी वार्ड में गोलियां चलीं। इस फायरिंग में दो लोगों की मौत हो गई और एक शख्स घायल हो गया। हमलावरों की तादाद 4 से 5 के बीच थी। इसमें से एक रिवाल्वर लेकर अंदर आया और प्रवीण नाम के शख्स की गोली मारकर हत्या कर दी।  प्रवीण यहां अपने भाई का इलाज कराने के लिए आया हुआ था। इमरजेंसी वार्ड में हुई फायरिंग में एक और शख्स के हाथ में गोली लगी। फायरिंग के दौरान जब अस्पताल के एक गार्ड ने हमलावर को पकड़ने की कोशिश की, तो उसने गार्ड पर भी गोलियां चलाई, जिसमें वह भी मारा गया। प्रवीण पर हुए हमले को आपसी रंजिश के तौर पर देखा जा रहा है।  अस्पताल में मौजूद दूसरे गार्डों का कहना है कि अस्पताल के बाहर पीसीआर वैन खड़ी थी, लेकिन किसी ने कोई कार्रवाई नहीं की। हालांकि अब पुलिस हरकत में आई है और शहर में नाकाबंदी कर आरोपी को पकड़ने में जुटी है।